|  |
| --- |
| **PLUNGĖS RAJONO SAVIVALDYBĖS**  **VISUOMENĖS SVEIKATOS BIURAS**  Biudžetinė įstaiga, J. Tumo-Vaižganto 93-2, LT-90160 Plungė, tel. (8 448) 52034, el. p. [vsbiuras](mailto:vsbiuras)@plungesvsb.lt. |
| Duomenys kaupiami ir saugomi Juridinių asmenų registre, kodas 302415311 |

**PLUNGĖS RAJONO SAVIVALDYBĖS**

**MOKINIŲ SVEIKATOS RODIKLIŲ SUVESTINĖ**

**2023 mokslo metai**

2024

**METODIKA**

Vienas svarbiausių sveikatos raidos tarpsnių yra vaikystė ir paauglystė. Tuo laikotarpiu vaiko elgsenos ir gyvensenos ypatybės turi labai didelės reikšmės vėlesnio gyvenimo kokybei. Šeima ir mokykla vaikui turi padėti suprasti, kad sveikata yra vertybė, kurią reikia tausoti bei saugoti.

Lietuvos Respublikos sveikatos apsaugos ministro *2018 m. rugpjūčio 13 d. įsakymu Nr. V-905 patvirtintos Lietuvos higienos normos HN 21:2017 ,,Mokykla, vykdanti bendrojo ugdymo programas*. Bendrieji sveikatos saugos reikalavimai“ nurodoma, kad kasmetinis profilaktinis sveikatos patikrinimas, kurio metu įvertinama bendra sveikatos būklė, privalomas visiems vaikams iki 18 metų, taip pat pilnamečiams mokiniams, ugdomiems pagal bendrojo ugdymo programas.

Duomenys apie vaikų sveikatos būklę gaunami iš statistinės apskaitos formos Nr. E027-1 „Mokinio sveikatos pažymėjimas“ (toliau – Pažymėjimas), patvirtintos Lietuvos Respublikos sveikatos apsaugos ministro 2019 m. gegužės 14 d. įsakymu Nr. V-565 „Dėl elektroninės statistinės apskaitos formos Nr. E027-1 „Mokinio sveikatos pažymėjimas“ patvirtinimo“. Remiantis tuo pačiu įsakymu nustatyta, kad gydytojai, slaugytojai, gydytojai odontologai arba burnos higienistai nuo 2020 m. sausio 1 d. Pažymėjimus turi pateikti per Elektroninės sveikatos paslaugų ir bendradarbiavimo infrastruktūros informacinę sistemą (ESPBI IS). Elektroniniu būdu užpildyti ir pasirašyti Pažymėjimai perduodami į Higienos instituto Vaikų sveikatos stebėsenos informacinę sistemą (VSS IS).

Moksleivių kasmetinių profilaktinių patikrinimų duomenys, kaip pagrindinis informacijos apie mokinių sveikatos būklę informacijos šaltinis, reikalingas visuomenės sveikatos priežiūros specialistams, mokyklos administracijai, kūno kultūros mokytojams ir visiems kitiems mokyklų pedagogams. Mokyklų visuomenės sveikatos priežiūros specialistams mokinių profilaktinių sveikatos patikrinimų duomenų analizė padeda kryptingai planuoti ir įgyvendinti sveikatos priežiūrą mokykloje, organizuoti ir įgyvendinti priemones, susijusias su ligų ir traumų profilaktika, taip padedant mokiniams saugoti ir stiprinti sveikatą. Mokyklų administracijos darbuotojams informacija apie moksleivių sveikatą parodo, kokios mokinių sveikatos problemos vyrauja jų mokykloje, o tai gali tapti svariu motyvu įsijungti ar net inicijuoti sveikatos stiprinimo priemonių jų ugdymo įstaigoje įgyvendinimą. Kūno kultūros mokytojai, tik atsižvelgę į gydytojų priskirtas mokinių fizinio ugdymo grupes, gali tikslingai planuoti fizinio lavinimo pamokas ir moksleiviams nustatyti tinkamus ir jų sveikatą stiprinančius fizinius krūvius.

Mokinių profilaktinių sveikatos patikrinimų duomenys nuo 2010 m. yra saugomi Plungės rajono savivaldybės visuomenės sveikatos biure. Šie duomenys kasmet yra analizuojami, vertinami, lyginami, yra stebima jų kitimo tendencija, o gauti rezultatai pateikiami bendruomenei.

Nuo 2017 m. naudojami duomenys iš Vaikų sveikatos stebėsenos informacinės sistemos (VSS IS), į šią sistemą duomenys yra suvedami iš „Vaiko sveikatos pažymėjimo“. Šios sistemos dėka yra galimybė analizuoti ir palyginti mokinių sveikatos duomenis pagal savivaldybes, mokyklas. Tinkamam VSS IS darbui yra užtikrinta sąveika su kitais registrais ir informacinėmis sistemomis. Naudojami adresų, mokinių, švietimo ir mokslo institucijų, Gyventojų, Mirties atvejų ir jų priežasčių valstybės registrų, Privalomojo sveikatos draudimo informacinės sistemos “Sveidra“, Elektroninės sveikatos paslaugų ir bendradarbiavimo infrastruktūros informacinės sistemos ESPB IS, socialinės paramos informacinės sistemos SPIS duomenys.

Ataskaitoje pateikiami ir aprašomi 2023 metų Plungės rajono savivaldybės 7 – 17 m. amžiaus mokinių besimokančių pagal bendrojo lavinimo programas, bendrojo lavinimo mokyklose ( ir Technologijų ir verslo mokykloje) sveikatos būklę atspindintys rodikliai.

1. **PLUNGĖS RAJONO SAVIVALDYBĖS MOKINIŲ SVEIKATOS RODIKLIŲ SUVESTINĖ**

Mokinio sveikatos pažymėjimą sudaro dvi atskiros dalys: I dalis „Sveikatos būklės įvertinimas“ ir II dalis „Dantų ir žandikaulių būklės įvertinimas“. Pažymos turi skirtingą registracijos numerį, du atskiri dokumentai galioja nepriklausomai nuo to, ar pateikta tik I dalis, ar tik II dalis, ar abi dalys. Pirmą pažymėjimo dalį turi teisę pildyti šeimos gydytojas (vaikų ligų ir vidaus ligų gydytojai) arba slaugytojas, antrą dalį – gydytojas odontologas arba gydytojas odontologas specialistas, arba burnos higienistas.

Plungės rajono savivaldybės mokinių sveikatos rodiklių suvestinėje pateikiami ir analizuojami ***7 – 17 metų*** amžiaus mokinių besimokančių Plungės rajono savivaldybės bendrojo ugdymo įstaigose. Ataskaitoje pateikiami ir analizuojami 2023 m. rodikliai.

Pagrindinio rodiklių sąrašo analizė atliekama palyginant Plungės rajono savivaldybės bendrojo ugdymo mokyklų mokinių sveikatos rodiklius su Lietuvos vidurkiu ir pateikiama 1 lentelėje “Plungės rajono savivaldybės mokinių sveikatos rodiklių profilis 2023 m.” (1 lentelė).

* Mokinių, pristačiusių formą Nr. E027-1, dalis (proc.) buvo didesnė už Lietuvos vidurkį;
* Mokinių, kurių formos Nr. E027-1 formos I dalis “Fizinės būklės įvertinimas” užpildyta, dalis (proc.) buvo didesnė nei šalies;
* Mokinių, kurių formos Nr. E027-1 formos II dalis “Dantų ir žandikaulių būklės įvertinimas” užpildyta, dalis (proc.) buvo dešimtadaliu didesnė nei šalies vidurkis (1 pav.);

***1 pav.*** ***Mokinių, pristačiusių uždildytas formąs Nr. E027-1 abi dalis, I dalį ir II dalį,***

***dalis Plungės r. sav. ir Lietuvoje 2023 m. (proc.)***

*VSSIS duomenys*

* Mokinių, turinčių per mažą svorį, dalis (proc.) buvo mažesnė nei Lietuvos vidurkis;
* Mokinių, turinčių normalų svorį, (proc.) vidurkis buvo panašus kaip ir šalies;
* Mokinių, turinčių antsvorį, (proc.) vidurkis buvo 1,16 karto didesnis nei šalies;
* Mokinių, turinčių nutukimą, (proc.) vidurkis buvo 1,29 karto didesnis nei Lietuvos vidurkis (2 ir 4 pav.);

***2 pav. Mokinių, turinčių per mažą svorį, normalų svorį, antsvorį ir nutukimą, dalis***

***Plungės r. sav. ir Lietuvoje 2023 m. (proc.)***

*VSSIS duomenys*

* Mokinių, priskiriamų pagrindinei fizinio ugdymo grupei, dalis (proc.), buvo panaši kaip ir Lietuvos vidurkis;
* Mokinių, priskiriamų parengiamajai fizinio ugdymo grupei, dalis (proc.), buvo mažesnė nei Lietuvos vidurkis;
* Mokinių, priskiriamų specialajai fizinio ugdymo grupei, dalis (proc.), buvo panaši kaip ir šalies;
* Mokinių atleistų nuo kūno kultūros pamokų, dalis (proc.) buvo 2 kartus didesnė nei šalies (3 pav.);


***3 pav. Mokinių, priskiriamų pagrindinei, parengiamajai, specialiajai fizinio ugdymo grupei, bei atleistų nuo kūno kultūros pamokų, dalis Plungės r. sav. ir Lietuvoje 2023 m. (proc.)***


*VSSSIS duomenys*


* Mokinių, galinčių dalyvauti ugdymo veikloje be jokių apribojimų, dalis (proc.) buvo didesnė nei šalies vidurkis;
* Mokinių, kuriems pritaikytas maitinimas, dalis (proc.) buvo 2 kartus mažesnis nei šalies vidurkis;
* Mokinių, turinčių labai aukštą bendrą (KPI+kpi) indeksą, dalis (proc.) buvo 1,3 karto didesnė nei Lietuvos;
* Ligotumas kraujo ir kraujodaros organų ligomis bei tam tikrais sutrikimais, susijusiais su imuniniais mechanizmais (D50-D89) (1000 mok.) buvo mažesnis nei šalyje;
* Ligotumas endokrininėmis ir medžiagų apykaitos ligomis (E00 – E90) (1000 mok.) 1,57 karto mažiau nei šalyje;
* Ligotumas psichikos ir elgesio sutrikimais (F00-F99) (1000 mok.) buvo 1,15 karto didesnis nei šalies vidurkis;
* Ligotumas nervų sistemos ligomis (G00-G99) (1000 mok.) buvo 1,18 karto didesnis nei Lietuvos rodiklis;
* Ligotumas akies ir jos priedinių organų ligomis (H00-H59) (1000 mok.) buvo mažesnis nei šalyje;
* Ligotumas ausies ir speninės ataugos ligomis (H60-H95) (1000 mok.) buvo 1,18 karto didesnis nei šalyje;
* Ligotumas kraujotakos sistemos ligomis (I00-I99) (1000 mok.) buvo mažesnis nei Lietuvoje;
* Ligotumas kvėpavimo sistemos ligomis (J00-J99) (1000 mok.) buvo 12 proc. mažesnis nei Lietuvos vidurkis;
* Ligotumas virškinimo sistemos ligomis (K00-K93) (1000 mok.) buvo mažesnis nei šalyje;
* Ligotumas odos ir poodžio ligomis (L00-L99) (1000 mok.) buvo mažesnis nei šalies vidurkis;
* Ligotumas jungiamojo audinio ir raumenų sistemos ligomis (M00-M99) (1000 mok.) buvo mažesnis nei šalyje;
* Ligotumas lytinėmis ir šlapimo sistemų ligomis (N00-N99) (1000 mok.) buvo mažesnis už Lietuvos vidurkį;
* Susižalojimų, apsinuodijimų ir tam tikrų išorinių poveikių padarinių skaičius (S00-T98) (1000 mok.), buvo toks pats kaip ir šalies vidurkis;
* Mirtingumas dėl išorinių priežasčių (V00-Y89) (1000 mok.) nebuvo užfiksuotas Plungės rajono savivaldybėje;
* Asmens apsilankymas sveikatos priežiūros įstaigose pasitikrinimui ir/ar ištyrimui (Z00) (1000 mok.) rodiklis buvo dvigubai didesnis už šalies.

Analizuojant vaikų dantų ėduonies intensyvumą (KPI indeksas, kur K – ėduonies pažeistų dantų skaičius, P – plombuotų dantų skaičius, I – išrautų nuolatinių dantų skaičius) nustatyta, kad Plungės rajono savivaldybėje 2023 m. 17,7 proc. mokinių turėjo aukštą KPI indeksą, o 22,8 proc. – labia aukštą KPI indeksą, 21,4 proc. – vidutinį. Žemą dantų ėduonies intensyvumą turėjo 11, 4 proc., labia žemą – 26,8 proc. vaikų.


***1 lentelė. Plungės rajono savivaldybės bendrojo ugdymo mokyklų sveikatos rodiklių profilis, 2023 m.***








***4 pav. Plungės rajono savivaldybės mokinių pasiskirstymas pagal kūno masės indekso grupes 2023 m.***



***5 pav. Plungės rajono savivaldybės mokinių pasiskirstymas pagal dantų ėduonies intensyvumą (KPI indeksas: K – ėduonies pažeistų dantų skaičius, P – plombuotų dantų skaičius, I – ištrauktų nuolatinių dantų skaičius) 2023 m.***



*VSSIS duomenys*

**2. PLUNGĖS RAJONO SAVIVALDYBĖS MOKINIŲ SVEIKATOS RODIKLIŲ SUVESTINĖ, PAGAL BENDROJO UGDYMO MOKYKLAS**

2023 m. vaikų sveikatos stebėsenos informacinės sistemos duomenimis (VSSIS), Plungės rajono bendrojo lavinimo mokyklose užregistruoti 3 538 ***7 – 17 m***. amžiaus mokiniai. Mokinių pristačiusių formą Nr. E027-1, skaičius siekė 3 329 t.y. 94,09 proc.

Analizuojant pagal mokyklas, mažiausiai mokinių, pristačiusių formą Nr. E027-1, dalis buvo Plungės r. Kulių gimnazijoje ir Plungės r. Žemaičių Kalvarijos Motiejaus Valančiaus gimnazijoje (75,78 proc. ir 78,75 proc.) (2 lentelė).

***2 lentelė. Mokinių, pristačiusių formą Nr. E027-1(Abi dalys), I dalis "Fizinės būklės įvertinimas", II dalies "Dantų ir žandikaulių būklės įvertinimas" dalis (proc.), pagal Plungės r. sav. bendrojo ugdymo mokyklas 2023 m.***

|  |  |  |  |
| --- | --- | --- | --- |
| ***Mokyklos pavadinimas*** | ***Nr. E027-1 (Abi dalys)*** | ***Nr. E027-1 formos I dalis "Fizinės būklės įvertinimas"*** | ***Nr. E027-1 formos II dalies "Dantų ir žandikaulių būklės įvertinimas"*** |
| Plungės "Babrungo" progimnazija | 98.79 | 98.79 | 98.79 |
| Plungės "Ryto" pagrindinė mokykla | 100 | 100 | 100 |
| Plungės "Saulės" gimnazija | 94.35 | 98.59 | 94.96 |
| Plungės akademiko Adolfo Jucio progimnazija | 92.06 | 100 | 92.06 |
| Plungės akademiko Adolfo Jucio progimnazijos Saulės skyrius | 92.59 | 100 | 92.59 |
| Plungės r. Alsėdžių Stanislovo Narutavičiaus gimnazija | 95.21 | 100 | 95.21 |
| Plungės r. Kulių gimnazija | 75.78 | 100 | 75.78 |
| Plungės r. Liepijų mokyklos Platelių skyrius | 81.2 | 93.16 | 83.76 |
| Plungės r. Liepijų mokyklos Šateikių skyrius | 85.42 | 98.96 | 86.46 |
| Plungės r. Žemaičių Kalvarijos Motiejaus Valančiaus gimnazija | 78.75 | 100 | 78.75 |
| Plungės Senamiesčio mokykla | 96.8 | 100 | 86.8 |
| Plungės specialiojo ugdymo centras | 98.7 | 100 | 98.7 |
| Plungės Technologijų ir verslo mokykla | 98.84 | 100 | 98.84 |

*VSSIS duomenys (2023 m. gruodžio 31d.)*

Profilaktinio sveikatos patikrinimo metu nesant sveikatos būklės sutrikimų, galinčių turėti įtakos mokinio dalyvavimui ugdymo procese, gydytojas Mokinio sveikatos pažymėjime pažymi, kad mokinys gali dalyvauti ugdymo veikloje be apribojimų. 2023 m. Plungės r. sav. mokinių dalis, galinčių dalyvauti ugdymo veikloje be jokių apribojimų, vidutiniškai siekė 88,32 proc.

Analizuojant pagal mokyklas, daugiausiai mokinių, galinčių dalyvauti ugdymo veikloje be jokių apribojimų, buvo Plungės akademiko Adolfo Jucio progimnazijos Saulės skyriuje ir Plungės Babrungo progimnazijoje (96,3 proc. ir 95 proc.), o mažiausiai Plungės specialiojo ugdymo centre ir Plungės r. Žemaičių Kalvarijos Motiejaus Valančiaus gimnazijoje (57,14 proc. ir 76,88 proc.) (6 pav.).

***6 pav. Mokinių, galinčių dalyvauti ugdymo veikloje be jokių apribojimų, dalis (proc.),***

***pagal bendrojo ugdymo mokyklas, Plungės r. sav. 2023 m.***

*VSSIS duomenys (2023 m. gruodžio 31d.)*

Mokinys, sergantis lėtine liga ir (ar) turintis sveikatos sutrikimų, kurie riboja mokinio dalyvavimą ugdymo veikloje, gali dalyvauti ugdymo veikloje, laikydamasis rekomendacijų. Gydytojas Mokinio sveikatos pažymėjime iš pasirinkto sąrašo pažymi bendrą rekomendaciją arba užpildo specialią rekomendaciją, nurodydamas mokinio ligos / sveikatos sutrikimo TLK-10-AM kodą ir aprašydamas specialias rekomendacijas ir (ar) pirmosios pagalbos priemones, kurių gali prireikti mokiniui, dalyvaujančiam ugdymo veikloje.

2023 m. profilaktinio sveikatos patikrinimo metu bendros rekomendacijos nustatytos 11,68 proc. arba 411 7-17 m. amžiaus mokinių. Dažniausiai pažymėjimuose teikiamos rekomendacijos “pritaikyta sėdėjimo vieta”, “vengti alergenų”, “pritaikytas maitinimas”, “skubios pagalbos poreikis”. 2020 – 2023 m. laikotariu šis rodiklis išaugo dvigubai t.y. nuo 5,25 proc. iki 11,68 proc. Analizuojant pagal bendrojo lavinimo mokyklas, nustatyta, kad daugiausi mokinių, kuriems nustatytos bendrosios rekomendacijos buvo Plungės specialiojo ugdymo centre ir Plungės r. Žemaičių Kalvarijos Motiejaus Valančiaus gimnazijoje (42,86 proc. ir 23,13 proc.) (7 pav.).

2023 m. mokinių profilaktinio sveikatos patikrinimo metu 0,65 proc. arba 23 7–17 m. amžiaus mokinių nustatytos specialios rekomendacijos (liga / sveikatos sutrikimas TLK-10-AM kodas), kurių gali prireikti dalyvaujant ugdymo veikloje. Palyginti su 2020–2023 m. tokių mokinių dalis nežymiai sumažėjo t.y. nuo 0,82 proc. iki 0,65 proc.

Plungės rajono savivaldybėje bendrojo lavinimo mokyklose mokinių, kuriems pritaikytas maitinimas, dalis siekė 0,34 proc. arba 12 vaikų. Analizuojant pagal mokyklas, didžiausias mokinių, kuriems pritaikytas maitinimas, rodiklis buvo Plungės "Ryto" pagrindinėje mokykloje (5 vaikai).

***7 pav. Mokinių, kuriems nurodytos bendrosios rekomendacijos, dalis (proc.)***

***pagal Plungės r. sav. mokyklas, 2023 m.***

*VSSIS duomenys (2023 m. gruodžio 31d.)*

Profilaktinio sveikatos patikrinimo metu šeimos gydytojas išmatuoja moksleivio ūgį, svorį, rezultatus įrašo į elektroninį Mokinio sveikatos pažymėjimą, kuriame automatiškai apskaičiuojama kūno masės indekso (toliau – KMI) skaitinė reikšmė ir KMI įvertinimas: per mažas svoris, normalus svoris, antsvoris ir nutukimas. Nuo 2020 m. gegužės 1 d. įsigaliojo 2–18 m. amžiaus vaikams pritaikytos KMI vertinimo ribos. Jas galima rasti Mokinio sveikatos pažymėjimo pildymo taisyklėse, patvirtintose Lietuvos Respublikos sveikatos apsaugos ministro 2004 m. gruodžio 24 d. įsakymu Nr. V-951.

Remiantis VSS IS duomenimis, 2023 m. Plungės rajono savivaldybės bendrojo lavinimo mokyklose mokinių turinčių normalų kūno svorį siekė 63,14 proc., per mažą 9,59 proc., antsvorį – 18,23 proc., nutukimą – 9,04 proc. Lyginant su ankstesniais metais šis rodiklis išlieka panašus (8 pav.).

***8 pav. Mokinių, turinčių per mažą svorį, normalų svorį, antsvorį ir nutukimą, dalis Plungės r. sav.***

***2020 - 2023 m. (proc.)***

*VSSIS duomenys (2023 m. gruodžio 31d.)*

Analizuojant pagal mokyklas, daugiausia mokinių, turinčių per mažą svorį, buvo Plungės akademiko Adolfo Jucio progimnazijoje ir Plungės akademiko Adolfo Jucio progimnazijos Saulės skyriuje (po 11,1 proc.). Mokinių turinčių antsvorį, daugiausiai buvo Plungės specialiojo ugdymo centre ir Plungės r. Kulių gimnazijoje (23,38 proc. ir 22,98 proc.), o mokinių, turinčių nutikimą, daugiausia buvo užregistruota Plungės specialiojo ugdymo centre ir Plungės akademiko Adolfo Jucio progimnazijos Saulės skyriuje (25,97 proc. ir 18,52 proc.) (9 pav.).

***9 pav. Mokinių, turinčių per mažą svorį, antsvorį ir nutukimą, dalis pagal***

***Plungės r. sav.bendrojo ugdymo mokyklas 2023 m. (proc.)***

*VSSIS duomenys (2023 m. gruodžio 31d.)*

Kasmet atliekamo profilaktinio sveikatos patikrinimo metu asmens sveikatos priežiūros įstaigos specialistas, įvertinęs moksleivio fizinę sveikatos būklę, Mokinio sveikatos pažymėjime nurodo fizinio ugdymo grupę: pagrindinė, parengiamoji, specialioji.

Plungės rajono savivaldybės bendrojo lavinimo mokyklose mokinių, priskiramų pagrindinei fizinio ugdymo grupei, dalis siekė 97,78 proc. Pagrindinei fizinio ugdymo grupei priskiriami visiškai sveiki ar turintys nedidelių sveikatos sutrikimų (nedidelio laipsnio regos sutrikimai, netaisyklinga laikysena, funkciniai negalavimai ir pan.) mokiniai. Šiai grupei priklausantys mokiniai gali treniruotis sporto būreliuose ir dalyvauti sporto varžybose.

Parengiamajai fizinio ugdymo grupei – 1,59 proc., Šiai grupei priskiriami mokiniai, turintys nedidelių sveikatos sutrikimų, persirgę tam tikromis ligomis ir laikinai negalintys lankyti kūno kultūros pamokų visu pajėgumu. Jie mankštinasi pamokose pagal mokyklinę programą su sąlyga, kad fizinė veikla nepablogintų jų sveikatos būklės. Kai kurie fiziniai pratimai neatliekami arba ribojami. Gydytojas specialistas, priskyręs mokinį šiai fizinio ugdymo grupei, turi nurodyti ir mokinio dalyvavimo ugdymo veikloje rekomendacijas.

Specialiajai fizinio ugdymo grupei – 0,63 proc. Šią grupę sudaro mokiniai, turintys nuolatinių ar laikinų sveikatos sutrikimų, kurie su tam tikrais apribojimais netrukdo jiems dalyvauti ugdymo veikloje. Tokie vaikai mankštinasi pagal specialią kūno kultūros programą ar lanko gydomosios kūno kultūros pratybas. Gydytojas specialistas atitinkamai turi nurodyti ir mokinio dalyvavimo ugdymo veikloje rekomendacijas.

Apžvelgiant 7–17 m. amžiaus mokinių pasiskirstymą pagal fizinio ugdymo grupes per ketverius mokslo metus stebimas nepakitęs mokinių fizinio pajėgumo lygis (10 pav.).

***10 pav. Mokinių, priskiriamų pagrindinei, parengiamajai, specialiajai fizinio ugdymo grupėms ar atleistų nuo kūno kultūros pamokų, dalis (proc.) Plungės r. sav. 2020 – 2023 m.***

*VSSIS duomenys (2023 m. gruodžio 31d.)*

Analizuojant pagal ugdymo įstaigas, daugiausia mokinių, priskiriamų parengiamajai fizinio ugdymo grupei buvo Plungės r. Liepijų mokyklos Šateikių skyriuje ir Plungės Technologijų ir verslo mokykloje (7,37 proc. ir 5,23 proc.). Mokinių, priskiriamų specialiajai fizinio ugdymo grupei buvo, Plungės specialiojo ugdymo centre ir Plungės r. Liepijų mokyklos Šateikių skyriuje (12,99 proc. ir 1,05 proc.), o atleistų nuo kūno kultūros pamokų daugiausia užregistruota Plungės specialiojo ugdymo centre ir Plungės Technologijų ir verslo mokykloje (5,23 proc. ir 4,07 proc.). Plungės akademiko Adolfo Jucio progimnazijos Saulės skyriuje tokių mokinių nebuvo užregistruota (11 pav.).

***11 pav. Mokinių, priskiriamų parengiamajai, specialiajai fizinio ugdymo grupėms ir atleistų nuo kūno kultūros pamokų, dalis (proc.) pagal Plungės r. sav. bendrojo ugdymo mokyklas 2023 m.***

*VSSIS duomenys (2023 m. gruodžio 31d.)*

Gydytojas odontologas, atlikdamas kasmetinį sveikatos patikrinimą, įvertina mokinio dantų, žandikaulių būklę ir rezultatus įrašo į Mokinio sveikatos pažymėjimo antrą dalį ,,Dantų ir žandikaulių būklės įvertinimas“. Ėduonies pažeistų (k), plombuotų (p) ir išrautų dantų (i) skaičius pažymėjime įrašomas ties kiekviena raide. Mažosios raidės (kpi) reiškia pieninių dantų įvertinimą, didžiosios raidės (KPI) – nuolatinių dantų įvertinimą. Susumavus rezultatus apskaičiuojamas dantų ėduonies intensyvumo rodiklis.

Kai kpi + KPI reikšmė mažesnė nei 1,2 – ėduonies intensyvumas apibūdinamas kaip labai žemas; nuo 1,2 iki 2,6 – žemas, nuo 2,7 iki 4,4 – vidutinis; nuo 4,5 iki 6,5 – aukštas, o kai rodiklis didesnis nei 6,5 – labai aukštas. Kuo reikšmė mažesnė, tuo dantų būklė geresnė.

Plungės r. sav. bendrojo lavinimo mokyklose mokinių, turinčių labai aukštą bendrą (KPI+kpi) indeksą, dalis vidutiniškai siekė 22,75 proc. arba 759 mokinius. Taip pat 7–17 m. amžiaus grupėje aukštą (KPI+kpi) turėjo -17,69 proc., vidutinį – 21,43 proc., žemą 11,36 proc., labai žemą – 26,77 proc. (1 lentelė ir 5 pav.). 2020 – 2023 m. laikotarpiu labai aukštas bendras (KPI+kpi) indeksas nežymiai sumažėjo, 2,36 proc. padaugėjo 7-17 m. amžiaus mokinių, kurių bendras (KPI+kpi) indeksas buvo labai žemas (12 pav.)

***12 pav. Mokinių, kurių bendras (KPI+kpi) indeksas buvo labai žemas, žemas, vidutinis, aukštas ir labai aukštas, dalis (proc.) Plungės r. sav. 2020-2023 m.***

*VSSIS duomenys (2023 m. gruodžio 31d.)*

Analizuojant pagal mokyklas, nustatyta, kad labai aukštas bendras mokyklinio amžiaus vaikų pieninių ir nuolatinių dantų (KPI+kpi) ėduonies intensyvumo lygis buvo Plungės Technologijų ir verslo mokykloje ir Plungės akademiko Adolfo Jucio progimnazijos Saulės skyriuje (36,47 proc. ir 30 proc.) (13 pav.).

***13 pav.*** ***Mokinių, kuriu bendras (KPI+kpi) indeksas buvo labai žemas, žemas, vidutinis, aukštas ir labai aukštas, dalis (proc.)pagal Plungės r. sav. mokyklas 2023 m.***

*VSSIS duomenys (2023 m. gruodžio 31d.)*

**3. Mokinių ligotumo rodiklių apžvalga**

Remiantis Privalomojo sveikatos draudimo informacinės sistemos „Sveidra“ duomenimis, 2023 metais 7 - 17 m. amžiaus mokiniai (vaikai, lankę ugdymo įstaigas) daugiausia sirgo kvėpavimo sistemos ligomis (400,90 atv. 1 000 mokinių). Toliau mažėjimo tvarka – virškinimo sistemos ligos (252,76 atvejo 1 000 mokinių), akies ir jos priedinių organų ligos (245,41 atv. 1 000 mokinių), susižalojo, apsinuodijo (175,57 atvejų 1000 mokinių) (14 pav.).

***14 pav. 7 – 17 m. amžiaus mokinių ligotumo atvejai Plungės r. sav. 2023 m. (atvejų skaičius 1 000 mokinių)***

*VSSIS duomenys (2023 m. gruodžio 31d.)*

Kvėpavimo sistemos ligomis (J00 – J99) dažniausiai sirgo Plungės specialiojo ugdymo centro (519,48), Plungės akademiko Adolfo Jucio progimnazijos Saulės skyriaus (518,52) ir Plungės "Babrungo" progimnazijos auklėtiniai (472,73 1 000 vaikų). Iš kvėpavimo sistemos ligų dažniausiai buvo nustatoma ūminės viršutinių kvėpavimo takų infekcijos (329,47/1000 mokinių).

Virškinimo sistemos ligomis (K00 – K93) dažniausiai sirgo Plungės r. Kulių gimnazijos (378,88), Plungės akademiko Adolfo Jucio progimnazijos Saulės skyriaus (333,33) ir Plungės Technologijų ir verslo mokykloje (292,4 1000 mokinių) besimokantys mokiniai. Iš virškinimo sistemos ligų daugiausia buvo užregistruota dantų ligos (188,73/1000 mokinių).

Akies ir jos organų ligos (H00 – H59) dažniau buvo nustatomos Plungės r. Kulių gimnazijos (366,46), Plungės akademiko Adolfo Jucio progimnazijos (317,46) ir Plungės r. Žemaičių Kalvarijos Motiejaus Valančiaus gimnazijos auklėtiniams (306,25 1000 mokinių). Dažniausiai nustatomi regėjimo sutrikimai (228,63) ir miopija (trumparegystė) (117,82). (15 pav.)

***15 pav. . 7 – 17 m. amžiaus mokinių ligotumas kvėpavimo sist. ir virškinimo sist. ligomis, bei akies ir jos organų ligomis pagalbendrojo ugdymo mokyklas, Plungės r. sav. 2023 m. (atvejų skaičius 1000 mokinių)***

*VSSIS duomenys (2023 m. gruodžio 31d*

**Išvados ir rekomendacijos**

* Mokinių, pristačiusių formą Nr. E027-1, dalis (proc.) buvo didesnė už Lietuvos vidurkį;
* Mokinių, kurių formos Nr. E027-1 formos I dalis “Fizinės būklės įvertinimas” užpildyta, dalis (proc.) buvo didesnė nei šalies;
* Mokinių, kurių formos Nr. E027-1 formos II dalis “Dantų ir žandikaulių būklės įvertinimas” užpildyta, dalis (proc.) buvo dešimtadaliu didesnė nei šalies vidurkis;
* Mokinių, turinčių per mažą svorį, dalis (proc.) buvo mažesnė nei Lietuvos vidurkis;
* Mokinių, turinčių normalų svorį, (proc.) vidurkis buvo panašus kaip ir šalies;
* Mokinių, turinčių antsvorį, (proc.) vidurkis buvo 1,16 karto didesnis nei šalies;
* Mokinių, turinčių nutukimą, (proc.) vidurkis buvo 1,29 karto didesnis nei Lietuvos vidurkis;
* Mokinių, priskiriamų pagrindinei fizinio ugdymo grupei, dalis (proc.), buvo panaši kaip ir Lietuvos vidurkis;
* Mokinių, priskiriamų parengiamajai fizinio ugdymo grupei, dalis (proc.), buvo mažesnė nei Lietuvos vidurkis;
* Mokinių, priskiriamų specialajai fizinio ugdymo grupei, dalis (proc.), buvo panaši kaip ir šalies;
* Mokinių atleistų nuo kūno kultūros pamokų, dalis (proc.) buvo 2 kartus didesnė nei šalies
* Mokinių, galinčių dalyvauti ugdymo veikloje be jokių apribojimų, dalis (proc.) buvo didesnė nei šalies vidurkis;
* Mokinių, kuriems pritaikytas maitinimas, dalis (proc.) buvo 2 kartus mažesnis nei šalies vidurkis;
* Mokinių, turinčių labia aukštą bendrą (KPI+kpi) indeksą, dalis (proc.) buvo 1,3 karto didesnė nei Lietuvos;
* Ligotumas kraujo ir kraujodaros organų ligomis bei tam tikrais sutrikimais, susijusiais su imuniniais mechanizmais (D50-D89) (1000 mok.) buvo mažesnis nei šalyje;
* Ligotumas endokrininėmis ir medžiagų apykaitos ligomis (E00 – E90) (1000 mok.) 1,57 karto mažiau nei šalyje;
* Ligotumas psichikos ir elgesio sutrikimais (F00-F99) (1000 mok.) buvo 1,15 karto didesnis nei šalies vidurkis;
* Ligotumas nervų sistemos ligomis (G00-G99) (1000 mok.) buvo 1,18 karto didesnis nei Lietuvos rodiklis;
* Ligotumas akies ir jos priedinių organų ligomis (H00-H59) (1000 mok.) buvo mažesnis nei šalyje;
* Ligotumas ausies ir speninės ataugos ligomis (H60-H95) (1000 mok.) buvo 1,18 karto didesnis nei šalyje;
* Ligotumas kraujotakos sistemos ligomis (I00-I99) (1000 mok.) buvo mažesnis nei Lietuvoje;
* Ligotumas kvėpavimo sistemos ligomis (J00-J99) (1000 mok.) buvo 12 proc. mažesnis nei Lietuvos vidurkis;
* Ligotumas virškinimo sistemos ligomis (K00-K93) (1000 mok.) buvo mažesnis nei šalyje;
* Ligotumas odos ir poodžio ligomis (L00-L99) (1000 mok.) buvo mažesnis nei šalies vidurkis;
* Ligotumas jungiamojo audinio ir raumenų sistemos ligomis (M00-M99) (1000 mok.) buvo mažesnis nei šalyje;
* Ligotumas lytinėmis ir šlapimo sistemų ligomis (N00-N99) (1000 mok.) buvo mažesnis už Lietuvos vidurkį;
* Susižalojimų, apsinuodijimų ir tam tikrų išorinių poveikių padarinių skaičius (S00-T98) (1000 mok.), buvo toks pats kaip ir šalies vidurkis;
* Mirtingumas dėl išorinių priežasčių (V00-Y89) (1000 mok.) nebuvo užfiksuotas Plungės rajono savivaldybėje;
* Asmens apsilankymas sveikatos priežiūros įstaigose pasitikrinimui ir/ar ištyrimui (Z00) (1000 mok.) rodiklis buvo dvigubai didesnis už šalies.
* 2023 m mokinių pristačiusių formą Nr. E027-1, skaičius siekė 3 329 t.y. 94,09 proc. Mažiausiai mokinių, pristačiusių formą Nr. E027-1, dalis buvo Plungės r. Kulių gimnazijoje ir Plungės r. Žemaičių Kalvarijos Motiejaus Valančiaus gimnazijoje (75,78 proc. ir 78,75 proc.);
* 2023 m. Plungės r. sav. mokinių dalis, galinčių dalyvauti ugdymo veikloje be jokių apribojimų, vidutiniškai siekė 88,32 proc. Analizuojant pagal mokyklas, mažiausiai mokinių, galinčių dalyvauti ugdymo veikloje be jokių apribojimų, buvo Plungės specialiojo ugdymo centre ir Plungės r. Žemaičių Kalvarijos Motiejaus Valančiaus gimnazijoje (57,14 proc. ir 76,88 proc.).
* 2023 m. profilaktinio sveikatos patikrinimo metu bendros rekomendacijos nustatytos 11,68 proc. arba 411 7-17 m. amžiaus mokinių. Dažniausiai pažymėjimuose teikiamos rekomendacijos “pritaikyta sėdėjimo vieta”, “vengti alergenų”, “pritaikytas maitinimas”, “skubios pagalbos poreikis”. 2020 – 2023 m. laikotariu šis rodiklis išaugo dvigubai t.y. nuo 5,25 proc. iki 11,68 proc. Daugiausi mokinių, kuriems nustatytos bendrosios rekomendacijos buvo Plungės specialiojo ugdymo centre ir Plungės r. Žemaičių Kalvarijos Motiejaus Valančiaus gimnazijoje (42,86 proc. ir 23,13 proc.);
* 2023 m. mokinių profilaktinio sveikatos patikrinimo metu 0,65 proc. arba 23 7–17 m. amžiaus mokinių nustatytos specialios rekomendacijos. Palyginti su 2020–2023 m. tokių mokinių dalis nežymiai sumažėjo t.y. nuo 0,82 proc. iki 0,65 proc.;
* Plungės rajono savivaldybėje bendrojo lavinimo mokyklose mokinių, kuriems pritaikytas maitinimas, dalis siekė 0,34 proc. arba 12 vaikų. Analizuojant pagal mokyklas, didžiausias mokinių, kuriems pritaikytas maitinimas, rodiklis buvo Plungės "Ryto" pagrindinėje mokykloje;
* 2023 m. Plungės rajono savivaldybės bendrojo lavinimo mokyklose mokinių turinčių normalų kūno svorį siekė 63,14 proc., per mažą 9,59 proc., antsvorį – 18,23 proc., nutukimą – 9,04 proc. Lyginant su ankstesniais metais šis rodiklis išlieka panašus. Analizuojant pagal mokyklas, daugiausia mokinių, turinčių per mažą svorį, buvo Plungės akademiko Adolfo Jucio progimnazijoje ir Plungės akademiko Adolfo Jucio progimnazijos Saulės skyriuje (po 11,1 proc.). Mokinių turinčių antsvorį, daugiausiai buvo Plungės specialiojo ugdymo centre ir Plungės r. Kulių gimnazijoje (23,38 proc. ir 22,98 proc.), o mokinių, turinčių nutikimą, daugiausia buvo užregistruota Plungės specialiojo ugdymo centre ir Plungės akademiko Adolfo Jucio progimnazijos Saulės skyriuje (25,97 proc. ir 18,52 proc.);
* Plungės rajono savivaldybės bendrojo lavinimo mokyklose mokinių, priskiramų pagrindinei fizinio ugdymo grupei, dalis siekė 97,78 proc. Parengiamajai fizinio ugdymo grupei – 1,59 proc., Specialiajai fizinio ugdymo grupei – 0,63 proc. Apžvelgiant 7–17 m. amžiaus mokinių pasiskirstymą pagal fizinio ugdymo grupes per ketverius mokslo metus stebimas nepakitęs mokinių fizinio pajėgumo lygis;
* Analizuojant pagal ugdymo įstaigas, daugiausia mokinių, priskiriamų parengiamajai fizinio ugdymo grupei buvo Plungės r. Liepijų mokyklos Šateikių skyriuje ir Plungės Technologijų ir verslo mokykloje (7,37 proc. ir 5,23 proc.). Mokinių, priskiriamų specialiajai fizinio ugdymo grupei buvo, Plungės specialiojo ugdymo centre ir Plungės r. Liepijų mokyklos Šateikių skyriuje (12,99 proc. ir 1,05 proc.), o atleistų nuo kūno kultūros pamokų daugiausia užregistruota Plungės specialiojo ugdymo centre ir Plungės Technologijų ir verslo mokykloje (5,23 proc. ir 4,07 proc.). Plungės akademiko Adolfo Jucio progimnazijos Saulės skyriuje tokių mokinių nebuvo užregistruota;
* Plungės r. sav. bendrojo lavinimo mokyklose mokinių, turinčių labai aukštą bendrą (KPI+kpi) indeksą, dalis vidutiniškai siekė 22,75 proc. arba 759 mokinius. Taip pat 7–17 m. amžiaus grupėje aukštą (KPI+kpi) turėjo -17,69 proc., vidutinį – 21,43 proc., žemą 11,36 proc., labai žemą – 26,77 proc. 2020 – 2023 m. laikotarpiu labai aukštas bendras (KPI+kpi) indeksas nežymiai sumažėjo, 2,36 proc. padaugėjo 7-17 m. amžiaus mokinių, kurių bendras (KPI+kpi) indeksas buvo labai žemas;
* Analizuojant pagal mokyklas, nustatyta, kad labai aukštas bendras mokyklinio amžiaus vaikų pieninių ir nuolatinių dantų (KPI+kpi) ėduonies intensyvumo lygis buvo Plungės Technologijų ir verslo mokykloje ir Plungės akademiko Adolfo Jucio progimnazijos Saulės skyriuje (36,47 proc. ir 30 proc.);
* 2023 metais 7 - 17 m. amžiaus mokiniai (vaikai, lankę ugdymo įstaigas) daugiausia sirgo kvėpavimo sistemos ligomis (400,90 atv. 1 000 mokinių), virškinimo sistemos ligomis (252,76 atvejo 1 000 mokinių), akies ir jos priedinių organų ligomis (245,41 atv. 1 000 mokinių), susižalojo, apsinuodijo (175,57 atvejų 1000 mokinių);
* Kvėpavimo sistemos ligomis (J00 – J99) dažniausiai sirgo Plungės specialiojo ugdymo centro (519,48), Plungės akademiko Adolfo Jucio progimnazijos Saulės skyriaus (518,52) ir Plungės "Babrungo" progimnazijos auklėtiniai (472,73 1 000 vaikų). Iš kvėpavimo sistemos ligų dažniausiai buvo nustatoma ūminės viršutinių kvėpavimo takų infekcijos (329,47/1000 mokinių).
* Virškinimo sistemos ligomis (K00 – K93) dažniausiai sirgo Plungės r. Kulių gimnazijos (378,88), Plungės akademiko Adolfo Jucio progimnazijos Saulės skyriaus (333,33) ir Plungės Technologijų ir verslo mokykloje (292,4 1000 mokinių) besimokantys mokiniai. Iš virškinimo sistemos ligų daugiausia buvo užregistruota dantų ligos (188,73/1000 mokinių). Akies ir jos organų ligos (H00 – H59) dažniau buvo nustatomos Plungės r. Kulių gimnazijos (366,46), Plungės akademiko Adolfo Jucio progimnazijos (317,46) ir Plungės r. Žemaičių Kalvarijos Motiejaus Valančiaus gimnazijos auklėtiniams (306,25 1000 mokinių). Dažniausiai nustatomi regėjimo sutrikimai (228,63) ir miopija (trumparegystė) (117,82).

REKOMENDACIJOS

* Formos Nr. E027-1 „Mokinio sveikatos pažymėjimas“ I ir II dalis yra svarbus dokumentas, todėl rekomenduojama, kad šeimos gydytojas ar kitas specialistas pildantis šią formą, atidžiai ją užpildytų, nurodydamas visas svarbias sveikatos būklės detales ir rekomendacijas;
* Svarbus bendradarbiavimas su mokyklų administracija, klasių auklėtojais, siekiant užtikrinti, kad mokinio sveikatos pažymėjimai būtų visiškai surenkami, taip užtikrinant, kad būtų gaunami visi svarbūs mokinio sveikatos duomenys ir rekomendacijos vaiko sveikatos išsaugojimui ir saugios mokinių ugdymo aplinkos kūrimui;
* Atsižvelgiant į mokinių sveikatos patikrinimų rezultatus, kelti kvalifikaciją su jaunimu ir sveikatos priežiūros įstaigose dirbančių specialistų sveikatos stiprinimo klausimais (didesnį dėmesį skiriant sveikos mitybos, fizinio aktyvumo, dantų ėduonies, psichinės sveikatos, elektroninių cigarečių ir kitų priklausomybę sukeliančių medžiagų temomis);
* Būtina nuolatos organizuoti ir vykdyti įvairius mokymus rūkymo, alkoholio ir narkotinių medžiagų

vartojimo žalos sveikatai temomis;

* Siekiant mažinti mokinių su padidėjusiu ir sumažėjusiu kūno svoriu skaičių, skatinti sveiką mitybą bei fizinį aktyvumą;
* Ypač reikėtu atkreipti dėmesį į mokinių dantų ėduonies skaičių, reguliariai vykdyti burnos sveikatos išsaugojimo mokymus, ir kitus užsiėmimus, formuoti vaikų burnos higienos įgūdžius ir įpročius, informuoti tėvus ir/ar globėjus apie silantavimo ir burnos higienos naudą;
* Į moksleivių sveikatos prevencijos vykdymą įtraukti mokyklų administraciją, pedagogus, tėvus (globėjus) ir kitus suinteresuotus asmenis;
* siekiant mažinti sergamumą kvėpavimo sistemos ligomis, virškinimo sistemos ligomis, reguliariai vykdyti priemones skirtas didinti vaikų organizmo atsparumą ligoms (sportas, grūdinimasis, racionali mityba, aktyvus poilsis);
* siekiant mažinti sergamumą psichikos ir elgesio sutrikimais, vykdyti priemonės, skirtos

stiprinti psichikos sveikatą (organizuoti grupinius mokymus, užsiėmimus, individualias konsultacijas).