|  |
| --- |
| **Projektas** |
| **PLUNGĖS RAJONO SAVIVALDYBĖS TARYBA** |
| **SPRENDIMAS** |
| **DĖL 2024–2025 MOKSLO METŲ MoKINIŲ SKAIČIAUS KIEKVIENOS KLASĖS SRAUTE IR KLASIŲ SKAIČIAUS KIEKVIENAME SRAUTE PLUNGĖS RAJONO SAVIVALDYBĖS BENDROJO UGDYMO MOKYKLOSE PATVIRTINIMO** |
| 2024 m. balandžio 25 d. Nr. T1-  Plungė |

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768, ir Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, patvirtinto Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, 3 punktu, Plungės rajono savivaldybės taryba nusprendžia:

Patvirtinti 2024–2025 mokslo metų mokinių skaičių kiekvienos klasės sraute ir klasių skaičių kiekviename sraute Plungės rajono savivaldybės bendrojo ugdymo mokyklose (pridedama).

Savivaldybės meras

SUDERINTA:

Savivaldybės meras Audrius Klišonis

Savivaldybės vicemeras Žydrūnas Purauskis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Švietimo ir sporto skyriaus vedėjas Gintautas Rimeikis

Bendrųjų reikalų skyriaus kalbos tvarkytoja Simona Grigalauskaitė  

Sprendimo projektą rengė Švietimo ir sporto skyriaus vedėjo pavaduotoja Dangirutė Vaškienė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL 2024–2025 MOKSLO METŲ MOKINIŲ SKAIČIAUS KIEKVIENOS KLASĖS SRAUTE IR KLASIŲ SKAIČIAUS KIEKVIENAME SRAUTE PLUNGĖS RAJONO SAVIVALDYBĖS BENDROJO UGDYMO MOKYKLOSE PATVIRTINIMO“** |
| 2024 m. balandžio 5 d.  Plungė |

**1. Parengto teisės akto projekto tikslai, uždaviniai, problemos esmė**. Patvirtinti 2024–2025 mokslo metams mokinių skaičių kiekvienos klasės sraute ir klasių skaičių kiekviename sraute pagal pradinio, pagrindinio, vidurinio ir socialinių įgūdžių (darbinio) ugdymo programas Plungės rajono savivaldybės mokyklose.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Patvirtinus Plungės rajono savivaldybės tarybos sprendimą bus reglamentuotas mokinių paskirstymas ir užtikrintas efektyvus darbas Plungės rajono savivaldybės bendrojo ugdymo mokyklose 2024–2025 mokslo metams. Šiuo sprendimu joks teisės aktas nekeičiamas, nes ankstesnis sprendimas buvo dėl klasių komplektų ir mokinių skaičiaus juose Savivaldybės bendrojo ugdymo mokyklose 2023–2024 mokslo metams.

**3. Kodėl būtina priimti sprendimą, kokių pozityvių rezultatų laukiama.** Atsižvelgdama į esamą mokyklose mokinių skaičių ir vadovaudamasi Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo 3 punktu, Savivaldybės taryba kiekvienais metais iki gegužės 31 d. nustato, o iki rugsėjo 1 d. patikslina kiekvienos klasės klasių skaičių ir mokinių skaičių jose.

Vykdant prašymų mokytis Plungės rajono savivaldybės bendrojo ugdymo mokyklose priėmimą, tikslinga žinoti klasių komplektų skaičių bendrojo ugdymo mokyklose.

Mokyklos pagal sprendime numatytą komplektų skaičių ruošiasi naujiems 2024–2025 mokslo metams. Patvirtinus Savivaldybės tarybos sprendimą mokyklos galės aptarti su mokytojais planuojamus darbo krūvius.

Vadovaujantis Savivaldybės švietimo įstaigų tinklo pertvarkos 2021–2025 m. plano pakeitimu, patvirtintu Plungės rajono savivaldybės tarybos 2024 m. vasario 8 d. sprendimu Nr. T1-1 „Dėl Plungės rajono savivaldybės tarybos 2021 m. vasario 18 d. sprendimo Nr. T1-52 „Dėl Plungės rajono savivaldybės švietimo įstaigų tinklo pertvarkos 2021–2025 metų bendrojo plano patvirtinimo“ ir jį keitusių sprendimų pakeitimo“, nuo 2024 m. rugsėjo 1 d. Plungės akademiko Adolfo Jucio progimnazijos „Saulės“ skyriuje nebeformuojama pirma klasė, kaimiškosios gimnazijos reorganizuojamos ir jungiamos į Žemaičių kadetų gimnaziją ir tampa šios gimnazijos skyriais.

**4. Lėšų poreikis ir finansavimo šaltiniai.** Papildomų lėšų šiam sprendimui įgyvendinti nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Aiškinamojo rašto 4 punkte papildomų lėšų nenumatyta, todėl ir papildomų skaičiavimų nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Lyginamojo varianto nėra. Šiuo sprendimu joks teisės aktas nekeičiamas, nes ankstesnis sprendimas dėl mokinių skaičiaus kiekvienos klasės sraute ir klasių skaičiaus kiekviename sraute Plungės rajono savivaldybės bendrojo ugdymo mokyklose tvirtino klasių ir mokinių skaičius 2023–2024 mokslo metams.

**7. Sprendimo projekto antikorupcinis vertinimas.** Korupcijos pasireiškimo tikimybės nėra, vertinimas neatliekamas, nes vadovaujantis Lietuvos Respublikos korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijosŠvietimo ir sporto skyriaus iniciatyva, suderinus su bendrąjį ugdymą vykdančių įstaigų vadovais.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono savivaldybės bendrojo ugdymo įstaigoms.

**11. Kita svarbi informacija**. (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vedėjo pavaduotoja Dangirutė Vaškienė